b'\n_START_ARTICLE_\nTrenul (film din 1964)\n_START_SECTION_\nPrezentare\n_START_PARAGRAPH_\nPovestea filmului are loc \xc3\xaen august 1944, c\xc3\xa2nd un membru al rezisten\xc8\x9bei franceze, Paul Labiche (Lancaster), comploteaz\xc4\x83 \xc3\xaempotriva colonelului german Franz von Waldheim (Scofield) care \xc3\xaencearc\xc4\x83 s\xc4\x83 mute cu trenul \xc3\xaen Germania capodoperele de art\xc4\x83 furate. Ca inspira\xc8\x9bie pentru scenele de interceptare a trenului au fost evenimentele reale din jurul trenului nr 40044 care a fost atacat \xc8\x99i examinat \xc3\xaen afara Parisului de c\xc4\x83tre locotenentul For\xc8\x9belor Franceze Libere Alexandre Rosenberg.\n_START_SECTION_\nPrimire\n_START_PARAGRAPH_\nTrenul a avut \xc3\xaencas\xc4\x83ri de 3 milioane $ \xc3\xaen SUA \xc8\x99i de \xc3\xaenc\xc4\x83 6 milioane $ \xc3\xaen restul lumii. A avut un buget de 6,7 milioane. Filmul a fost al 13-lea film cel mai popular \xc3\xaen Regatul Unit \xc3\xaen 1965._NEWLINE_Trenul a avut un rating de 100% "Fresh" pe Rotten Tomatoes \xc8\x99i un scor de 7,9/10 pe Internet Movie Database.\n_START_SECTION_\nAcurate\xc8\x9be istoric\xc4\x83\n_START_PARAGRAPH_\nTrenul se bazeaz\xc4\x83 pe cartea de non-fic\xc8\x9biune din 1961   Le front de l\'art de Rose Valland, istoric de art\xc4\x83 la Galerie nationale du Jeu de Paume. Valland s-a documentat \xc3\xaen privin\xc8\x9ba operelor de art\xc4\x83 depozitate acolo \xc8\x99i care au fost jefuite de nazi\xc8\x99ti din muzee \xc8\x99i colec\xc8\x9bii de art\xc4\x83 particulare din \xc3\xaentreaga Fran\xc8\x9b\xc4\x83 \xc8\x99i care au fost alese pentru expediere \xc3\xaen Germania nazist\xc4\x83 \xc3\xaen al doilea r\xc4\x83zboi mondial._NEWLINE_\xc3\x8en contrast cu ac\xc8\x9biunea \xc8\x99i drama descris\xc4\x83 \xc3\xaen film, transportul de art\xc4\x83 pe care germanii au \xc3\xaencercat s\xc4\x83-l scoat\xc4\x83 din Paris la 1 august 1944 a fost oprit de Rezisten\xc8\x9ba francez\xc4\x83 cu un baraj nesf\xc3\xa2r\xc8\x99it de documente \xc8\x99i din cauza birocra\xc8\x9biei \xc8\x99i nu a mers mai departe dec\xc3\xa2t p\xc3\xa2n\xc4\x83 \xc3\xaentr-un depou la c\xc3\xa2teva mile \xc3\xaen afara Parisului._NEWLINE_Interceptarea efectiv\xc4\x83 a trenului a fost inspirat\xc4\x83 de evenimente din via\xc8\x9ba real\xc4\x83 din jurul trenului nr. 40.044 care  a fost atacat \xc8\x99i examinat de c\xc4\x83tre locotenentul for\xc8\x9belor franceze libere Alexandre Rosenberg \xc3\xaen afara Parisului, \xc3\xaen august 1944. Solda\xc8\x9bii s\xc4\x83i au deschis cutiile \xc8\x99i au descoperit multe piese de art\xc4\x83 jefuite \xc8\x99i care anterior erau expuse \xc3\xaen casa tat\xc4\x83lui s\xc4\x83u, comerciantul de art\xc4\x83 parizian Paul Rosenberg, unul dintre principalii comercian\xc8\x9bi de art\xc4\x83 modern\xc4\x83 din lume._NEWLINE_Organiza\xc8\x9biile de veterani germani, inclusiv cea de veterani SS din grupul HIAG, au obiectat fa\xc8\x9b\xc4\x83 de faptul c\xc4\x83 solda\xc8\x9bi ai Wehrmachtului au fost prezenta\xc8\x9bi \xc3\xaen film ca execut\xc3\xa2nd ostatici francezi \xc8\x99i membrii ai rezisten\xc8\x9bei. Ei au declarat c\xc4\x83 personalul potrivit pentru aceste scene era cel care ar fi purtat uniforme SS sau cele ale Sicherheitspolizei (Sicherheitsdienst \xc8\x99i Gestapo).'